PÁLYÁZATI FELHÍVÁS HUMANITÁRIUS TELEPÜLÉS CÍM ELNYERÉSÉRE – 2014.
A Magyar Vöröskereszt Országos Vezetősége magyarországi települések (önkormányzatok) részére „Humanitárius település” cím elnyerésére pályázatot hirdet
A pályázat fő célja:

A Magyar Vöröskereszt eszmeiségét, alapelveit tiszteletben tartó, céljai megvalósításában aktívan részvevő közösségek elismerésE.

A pályázók köre:

A cím elnyerését megpályázhatja minden település (rész)önkormányzata (falu, község, város) vagy városrész, kerület vagy kerületrész.

A „Humanitárius település” cím elnyerésének feltételei:
· a település(rész) lakossága aktívan vesz részt a Magyar Vöröskereszt/Magyar Ifjúsági Vöröskereszt tevékenységében
· a településen – 18-65 életév közötti – élők 5 %-a rendszeres (folyamatosan, évente legalább két alkalommal) véradók 
· működik vöröskeresztes szervezet/egység (alapszervezet, klub, csoport stb.) 
· működik vöröskeresztes ifjúsági szervezet/egység (ahol a lakosság létszáma meghaladja az 1.000 főt)
· önkéntesek segítik a Vöröskereszt szervezetek/egységek munkáját

· a településen jogosulatlanul nem használják a Vöröskereszt emblémáját

· a településen működő intézmények, üzemek, szolgáltatások rendelkeznek kiképzett elsősegélynyújtó felelőssel
· az önkormányzat bevonja, tájékoztatja a lakosságot az őket érintő döntésekbe/döntésekről

A „Humanitárius település” cím elnyerésénél előnyben részesül az a pályázó, ahol:

· a település rendelkezik egészségtervvel

· a településen (önállóan vagy társulási formában) működik minden olyan szociális, gyermekjóléti, - védelmi szolgáltatás/intézmény, amelyet a 1993. évi III. törvény és 1997. évi XXXI. törvény jogszabály előír 

Működő vöröskeresztes szervezet azt jelenti, hogy éves terv alapján, legalább és bizonyíthatóan 5 alkalommal, a vöröskeresztes tagok min. 70 %-ának részvételével olyan akciókat, programokat szerveznek a közösség bevonásával, amit a közösség igényel – pl. szociális, egészségnevelési rendezvények, akciók, programok, véradások, elsősegélynyújtó bemutatók szervezése stb. 

A cím odaítélése egy évre szól, mely – a feltételek teljesítése esetén – évenként meghosszabbítható.

A cím elnyerése emléklap átadásával jár. A cím megtartása (második alkalom) emléktábla avatással kerül elismerésre Harmadik évben (folyamatosan) az elnyert cím feljogosítja a települést, hogy határán található üdvözlő tábláin elhelyezze a „Humanitárius település” jelzést.

A harmadik fokozatot elért településeknek ötévente szükséges címüket – újabb pályázat benyújtásával – megerősíteni, különben a cím viselésére jogosulatlanná válik.

A cím elnyerésével pénzjutalom nem jár.

A címnek való megfelelés ellenőrizhető. Nem megfelelőség esetén a cím visszavonható.

A pályázatok beérkezésének határideje: 2015. március 30. 10.00 óra

Pályázatok benyújtásának módja és helye:

Pályázni kizárólag a kiadott pályázati űrlapon lehet. A pályázatokat 1 példányban és elektronikus adathordozón vagy e-mailen (pl. CD lemez vagy e-mail: gyorgyi.polacsek@voroskereszt.hu)
 szükséges megküldeni, illetve postán/személyesen behozni az alábbi címre:

Magyar Vöröskereszt Országos Igazgatóság

1051 Budapest, Arany János u. 31.

Pályázati adatlap letölthető a www.voroskereszt.hu honlapról.

További információk kérhetők a Magyar Vöröskereszt megyei és területi szervezeteitől.

Budapest, 2014. ……………………..







Magyar Vöröskereszt 

� vita esetén, a papír alapon benyújtott pályázati anyag tekinthető hitelesnek





